open-index/open-wikipedia-markdown huggingface dataset:
दुबई वर्ल्ड

**दुबई वर्ल्ड** एक निवेश कंपनी है जो दुबई सरकार के व्यवसायों और परियोजनाओं का प्रबंधन और निरीक्षण करती है। यह कंपनी दुबई को वाणिज्य और व्यापार के क्षेत्र में वैश्विक केंद्र के रूप में बढ़ावा देता है। इसके अध्यक्ष सुल्तान अहमद बिन सुलायेम.

दुबई वर्ल्ड की स्थापना 2 मार्च 2006 को संयुक्त अरब अमीरात के प्रधानमंत्री और दुबई के शासक शेख मोहम्मद बिन राशिद अल मकतुम, द्वारा पारित एक प्रस्ताव के आधार पर हुआ। इन इस कंपनी में अहम हिस्सा है। 

दुनियाभर के करीब एक सौ शहरों में फैले 50000 हजार कर्मचारी वाली कंपनी की शुरुआत 2 जुलाई 2006 को हुई। दुबई वर्ल्ड के प्रबंधन में चलने वाली कंपनियां:
* दुबई पोर्ट्स वर्ल्ड, दुनिया की तीसरी सबसे बड़ी बंदरगाह संचालक कंपनी
* इकोनॉमिक जोन्स वर्ल्ड 
* नखील, आवासीय परियोजनाओं के विकास पाम आइजलैंड, द दुबई वाटरफ्रंट, द वर्ल्ड और द यूनिवर्स. 
* दुबई ड्राइडॉक्स 
* दुबई मैरीटाइम सिटी 
* दुबई मल्टी कोमोडिटीज सेंटर 
* इस्टिथमार वर्ल्ड 
* कर्जनेर 
* वन एंड वनली 
* अटलांटिस 
* आइजलैंड ग्लोबल याचिंग 
* लिमिटलेस 
* लेजरकॉर्प 
* इंचकैप शिपिंग सर्विसेज 
* तेजारी 
* टैक्नोपार्क 
* पी एंड ओ मैरीटाइम 
* डिसकवरी गार्डन 
* तामवील
दुबई वर्ल्ड समूह का अमेरिका, ब्रिटेन और दक्षिण अफ्रीका में रियल स्टेट में व्यापक निवेश है।
हेलियोस्फीयर

thumb|right|300px|हेलियोस्फीयर के घटकों का आरेख। इसक आकार गलत हो सकता है।
सूर्य से लाखों मील प्रति घंटे के वेग से चलने वाली सौर वायु सौरमंडल के आसपास एक सुरक्षात्मक बुलबुला निर्माण करती हैं। इसे **हेलियोस्फीयर** कहा जाता है। यह पृथ्वी के वातावरण के साथ-साथ सौर मंडल की सीमा के भीतर की दशाओं को तय करती हैं। **हेलियोस्फीयर** में सौर वायु सबसे गहरी होती है। पिछले ५० वर्षों में सौर वायु इस समय सबसे कमजोर पड़ गई हैं। वैसे सौर वायु की सक्रियता समय-समय पर कम या अधिक होती रहती है। यह एक सामान्य प्रक्रिया है।

## हेलियोपॉज़
[right|thumb|300px|'''हेलियोपॉज़''' हेलियोस्फीयर और सौर मंडल के बाहर के अंतरतारकीय माध्यम के बीच की सीमा बनाता है। हेलियोपॉज़ के निकट आते ही सौर वायु धीमी होती जाती है और शॉक वेव जैसी बनती है, जिसे सौर वायु का [हेलियोस्फीयर#टर्मिनेशन शॉक|टर्मिनेशन शॉक कहते हैं। ]]
सौर वायु की बौछार सौर-मंडल के प्रत्येक ग्रह पर अपना प्रभाव छोड़ती है। इसके साथ ही यह सौरमंडल और बाहरी अंतरिक्ष के बीच एक सीमा रेखा भी बनाती है। इस सीमा को हेलियोपॉज कहते हैं। यह आकाशगंगा के बाहर से आने वाली ब्रह्माण्डीय किरणों को बाहर ही रोक देती है। इन किरणों में अंतरिक्ष से आने वाले हानिकारक विकिरण होते हैं, जो हानिकारक भी हो सकते हैं।

## टर्मिनेशन शॉक
thumb|टर्मिनेशन शॉक का एक उदाहरण, सिंक बेसिन से संबंधित
हेलियोपॉज़ के निकट आते ही सौर वायु धीमी होती जाती है और शॉक वेव जैसी बनती है, जिसे सौर वायु का टर्मिनेशन शॉक कहते हैं।

## सन्दर्भ


श्रेणी:सौर मंडल
श्रेणी:सूर्य
श्रेणी:प्लाज्मा
इंटरस्टेल्लर बाउंड्री एक्सप्लोरर उपग्रह

**इंटरस्टेल्लर बाउंड्री एक्सप्लोरर उपग्रह** (लघुनाम:आईबेक्स) अमेरिकी अंतरिक्ष एजेंसी नासा के द्वारा कुछ समय से लगातार सिमटती जा रही सौर वायु के अध्ययन हेतु छोड़ा गया एक अंतरिक्ष यान है। यह यान सौर वायु के बारे में जानकारी प्राप्त करेगा जो विभिन्न ग्रहों की ब्रह्माण्डीय किरणों से सुरक्षा करती है। अगले दो वर्षो तक आईबेक्स द्वारा सौर प्रणाली और अंतरतारकीय आकाश के बारे में गहन जानकारी और उसके चित्र भी मिलते रहेंगे। सौर प्रणाली और अंतरतारकीय क्षेत्र की यह सीमा अति महत्वपूर्ण है क्योंकि वह विभिन्न हानिकारक किरणों से सुरक्षा करती है। यदि इसके अभाव में वे किरणें धरती तक पहुंच जाएं तो उससे काफी नुकसान पहुंच सकता है।

## सन्दर्भ

## बाहरी कड़ियाँ

श्रेणी:अंतरिक्ष यान
श्रेणी:अंतरिक्ष
श्रेणी:Astronomical surveys
श्रेणी:Explorer program
सोलर प्रोब प्लस

[right|250px|thumb|[नासा के सोलर प्रोब+ का कलाकार द्वारा चित्र]]
**सोलर प्रोब प्लस** नासा द्वारा सूर्य के कोरोना व सौर वायु का रहस्य जानने के लिए भेजा गया एक अंतरिक्ष यान है। यह यान मूलतः वर्ष २०१५ में भेजा जाना प्रस्तावित था, परन्तु कई देरियों के बाद अंततः इसे १२ अगस्त २०१८ को अंतरिक्ष में भेज दिया गया। इस यान का नाम फिजिसिस्‍ट यूजीन न्‍यूमैन पार्कर के नाम पर रखा गया है। इन्‍होंने तारों द्वारा ऊर्जा संचारित करने के कई अवधारणाएं पेश की थीं। नासा के इस यान का नाम पहली बार किसी जीवित वैज्ञानिक के नाम पर रखा गया है। सोलर प्रोब प्लस सूर्य के काफी निकट तक पहुँचेगा और इसका डिजाइन व निर्माण कार्य अनुभवी एप्लाइड फिजिक्स लैब (एपीएल) द्वारा किया जाएगा। इस अभियान को भेजे जाने में सात वर्ष का समय लग जाएगा। ये यान सूर्य के काफी निकट पहुँचकर लगभग ७० लाख कि॰मी॰ दूरी पर रहकर अपना कार्य करेगा। सूर्य के कोरोना व सौर वायु के बारे में इससे काफी तथ्य उजागर होने की संभावनाएँ हैं। नासा का यह अभियान एरीज के वैज्ञानिकों द्वारा सूर्य पर किए जा रहे अध्ययन में भी लाभकारी सिद्ध होगा।

## वैज्ञानिक लक्ष्य
* सौर हवा के स्रोतों पर चुंबकीय क्षेत्र की संरचना और गतिशीलता को निर्धारित करना।
* उस उर्जा का प्रवाह ट्रेस करना जो कोरोना को ताप देता है और सौर हवा को गति देता है।
* निर्धारित करना कि कौनसे तंत्र ऊर्जाशील कणों को गति और परिवहन प्रदान करते हैं।
* सूर्य के निकट धुंधला प्लाज्मा और सौर हवा और ऊर्जावान कण गठन पर इसके प्रभाव का पता लगाना।

## सन्दर्भ


## बाहरी कड़ियाँ

श्रेणी:अंतरिक्ष यान
एबेल एस४०७० गैलेक्सी समुह

[300px|thumb|एबेल ऍस७४० गैलेक्सी समूह ([हबल अंतरिक्ष दूरदर्शी|हब्बल द्वारा ली गई तस्वीर)]] 
**एबेल एस४०७०** एक अदभुत गैलेक्सियों का एक समुह है। यह पृथ्वी से ४५ करोड़ प्रकाश वर्ष दूर है और आकाश में नरतुरंग तारामंडल के क्षेत्र में नज़र आता है। हब्बल द्वारा ली गयी तस्वीर के मध्य मे अंडाकार गैलेक्सी ईएसओ ३२५-जी००४ है। इस में गैलेक्सियों के अलावा कुछ तारे भी बिखरे-बिखरे से नजर आते रहे हैं। महाकाय अंडाकार गैलेक्सी लगभग १००,००० प्रकाश वर्ष चौड़ी है और इसमे १०० अरब तारे है, लगभग हमारी अपनी गैलेक्सी आकाशगंगा के समान है।

## इन्हें भी देखें
* गैलेक्सी
* क्षीरमार्ग (हमारी गैलेक्सी, जिसे मंदाकिनी भी कहते हैं)
* अंडाकार गैलेक्सी

## सन्दर्भ


श्रेणी:गैलेक्सियाँ
अंतरतारकीय माध्यम

[thumb|medium|right|[प्लाज़्मा (भौतिकी)|आयनीकृत हाइड्रोजन का फैलाव (जिसे खगोलज्ञ पुरातन खगोलीय शब्दावली अनुसार H&nbsp;II कहते हैं) जो पृथ्वी के उत्तरी गोलार्ध से विस्कन्सिन Hα मैपर  से दिखाई देता है। यह अंतरतारकीय माध्यम स्वरूप फैला हुआ है।]]
**अंतरखगोलीय माध्यम** या **अंतरतारकीय माध्यम** हाइड्रोजन और हिलीयम के कणों का मिश्रण होता है जो अत्यंत कम घनत्व की स्थिती में सारे ब्रह्मांड में फैला हुआ रहता है। आयनीकृत हाइड्रोजन के फैलाव (जिसे खगोलज्ञ पुरातन खगोलीय शब्दावली अनुसार H&nbsp;II कहते हैं) का पृथ्वी के उत्तरी गोलार्ध से विस्कन्सिन Hα मैपर  द्वारा लिया गया हुआ चित्र दिखाया गया है। यह अंतरतारकीय माध्यम स्वरूप फैला हुआ है।

## अन्य भाषाओँ में
अंग्रेज़ी में "अंतरतारकीय" को "इन्टरस्टॅलर" (interstellar) और "अंतरतारकीय माध्यम" को "इन्टरस्टॅलर मीडयम" (interstellar medium) कहते हैं। 

## अंतरतारकीय पदार्थ

इस सारणी में मिलकी वे आकाशगंगा के अंतरखगोलीय पदार्थ के घटकों की सूची दी गई है।


## इन्हें भी देखें
* खगोलशास्त्र से संबंधित शब्दावली

## सन्दर्भ

श्रेणी:अंतरिक्ष
प्रॉक्सिमा सेन्टॉरी

**प्रॉक्सिमा सॅन्टौरी** या **मित्र सी**, जिसका बायर नाम α Centauri C या α Cen C है, नरतुरंग तारामंडल में स्थित एक लाल बौना तारा है। हमारे सूरज के बाद, प्रॉक्सिमा सॅन्टौरी हमारी पृथ्वी का सब से नज़दीकी तारा है और हमसे ४.२४ प्रकाश-वर्ष की दूरी पर है। फिर भी प्रॉक्सिमा सॅन्टौरी इतना छोटा है के बिना दूरबीन के देखा नहीं जा सकता। पृथ्वी से यह मित्र तारे (अल्फ़ा सॅन्टौरी) के बहु तारा मंडल का भाग नज़र आता है, जिसमें मित्र "ए" और मित्र "बी" तो द्वितारा मंडल में एक दूसरे से गुरुत्वाकर्षण से बंधे हुए हैं, लेकिन प्रॉक्सिमा सॅन्टौरी उन दोनों से ०.२४ प्रकाश-वर्ष की दूरी पर है जिस से पक्का पता नहीं कि यह पृथ्वी से केवल उनके समीप नज़र आता है या वास्तव में इसका उनके साथ कोई गुरुत्वाकर्षक बंधन है।

अगस्त २४, २०१६ को यूरोपीय दक्षिणी वेधशाला ने प्रॉक्सिमा बी ग्रह के पाए जाने की घोषणा करी, जो ०.०५ ख ई (७५,००,००० किमी) की दूरी पर ११.२ पृथ्वी दिनों की कक्षीय अवधि के साथ इस तारे की परिक्रमा कर रहा है। इस ग्रह का अनुमानित द्रव्यमान (मास) पृथ्वी से कम-से-कम १.३ गुना है और इसकी स्थलीय ग्रह की सर्वाधिक सम्भावना है। यह प्रॉक्सिमा सेन्टॉरी तारे के वासयोग्य क्षेत्र में है, यानि इसकी सतह पर जल द्रव-अवस्था में रह सकता है। अब तक करे गये अनुसन्धान में तारे के इर्द-गिर्द कोई भूरा बौना और गैस दानव नहीं मिला है।

## अन्य भाषाओं में
अंग्रेज़ी में मित्र को "अल्फ़ा सॅन्टौरी" (Alpha Centauri) और मित्र "सी" को "प्रॉक्सिमा सॅन्टौरी" (Proxima Centauri) बोलते हैं। मित्र के कई अन्य पारम्परिक नाम हैं जैसे की राइजिल कॅन्टौरस (Rigil Kentaurus) और टोलिमान (Toliman)। सोचा जाता है के टोलिमान का नाम अरबी भाषा के "अल-ज़ुल्मान" () शब्द से आया है, जिसका अर्थ है "शुतुरमुर्ग़"।

## तारे का ब्यौरा
प्रॉक्सिमा सॅन्टौरी एक M5Ve या M5VIe श्रेणी का तारा है जिसका अर्थ है कि या तो यह एक छोटा मुख्य अनुक्रम तारा है या फिर एक उपबौना तारा है। सूरज की तुलना में यह काफ़ी छोटा है - द्रव्यमान के हिसाब से सौर द्रव्यमान का ०.१२ गुना और व्यास के हिसाब से सौर व्यास का ०.१४ गुना।

## तारा यात्रा
प्रॉक्सिमा सॅन्टौरी के हमारे सौर मंडल का सबसे नज़दीकी तारा होने की वजह से बहुत से वैज्ञानिक वहाँ एक तारायान भेजने की कल्पना करते हैं। हालांकि वॉयेजर प्रथम और वॉयेजर द्वितीय पहले मानवीय अंतरिक्ष यान हैं जो हमारे सौर मंडल को छोड़कर अंतरतारकीय दिक् (इन्टरस्टॅलर स्पेस) में दाख़िल होंगे वे १७ किलोमीटर प्रति सैकिंड की गति से चल रहे हैं। नासा द्वारा बताया गया है कि १५२.६ ए.यू. (२२. बताया बिलियन किमी; १४.२ बिलियन मील) की दूरी पर २४ अप्रैल से २०२१ तक पहुंच गया है। यह रफ़्तार पृथ्वी पर रहने वालों को बहुत लगती है लेकिन इस वेग से चलते हुए एक प्रकाश-वर्ष भी पूरा करने में १०,००० सालों से ज़्यादा लग जाएँगे। इसलिए इस सबसे नज़दीकी तारे तक पहुँचने के लिए भी मानवों को किसी नए प्रकार की यानचलन विधि का आविष्कार करने की ज़रुरत है। भौतिकी का सापेक्षता सिद्धांत प्रकाश की गति से तेज़ रफ़्तार पर यात्रा वर्जित करता है, इसलिए या तो मूल भौतिकी में अनुसन्धान करके इस सिद्धांत के विपरीत अगर कुछ मिल सके तो ढूंढना होगा अथवा ऐसे यान बनाने होंगे तो हज़ारों साल तक बिना ख़राब हुए चल सकें।

## इन्हें भी देखें
* नरतुरंग तारामंडल
* मित्र तारा (अल्फ़ा सॅन्टौरी)
* लाल बौना

## सन्दर्भ

श्रेणी:नरतुरंग तारामंडल
श्रेणी:तारे
श्रेणी:मुख्य अनुक्रम तारे
श्रेणी:धधकी तारे
श्रेणी:ऍम-प्रकार मुख्य-अनुक्रम तारे
श्रेणी:मित्र तारा
लैमार्कवाद

**लैमार्कवाद**, फ्रांस के जीववैज्ञानिक लैमार्क द्वारा प्रतिपादित विकासका सिद्धान्त (विकासवाद) था जो किसी समय बहुत मान्य हुआ था किन्तु बाद में इसे अस्वीकार कर दिया गया। संक्षेप में **लामार्क का विकासवाद** (या, लैमार्कवाद) यह है - वातावरण के परिवर्तन के कारण जीव की उत्पत्ति, अंगों का व्यवहार या अव्यवहार, जीवनकाल में अर्जित गुणों का जीवों द्वारा अपनी संतति में पारेषण। इस मत और डार्विन के मत में यह अंतर है कि इस मत में डारविन के प्राकृतिक वरण के सिद्धांत का अभाव है।
## परिचय
लामार्क ने अपने विकासवाद के संबंध में निम्नलिखित दो नियम प्रतिपादित किए हैं :

(1) उस प्रत्येक जीव में, जिसने अपने विकास की आयु पार नहीं की है, किसी अंग का सतत व्यवहार उस अंग को विकसित एवं दृढ़ बनाता है और यह दृढ़ता उस काल के अनुपात में होती है जितने काल तक यह अंग व्यवहार में लाया गया है। इसके विपरीत यदि किसी अंग का व्यवहार नहीं किया जाता है, तो वह निर्बल होने लगता है और शनै: शनै: उसकी कार्यकारी क्षमता कम होती जाती है और अंत में वह अंग विलुप्त हो जाता है।

(2) दीर्घकाल से किसी परिस्थिति में रहनेवाली प्रजाति के जीवों को, परिस्थिति के प्रभाव के कारण, अनेक बातें अर्जित करनी पड़ती हैं, या भुला देनी होती है। किसी अंग का प्रभावी व्यवहार, अथवा उस अंग के व्यवहार में सतत कमी, आनुवंशिकता के द्वारा सुरक्षित रहती है और ये बातें इन जीवों से उत्पन्न होनेवाले जीवों में अवतरित होती हैं, पर शर्त यह है कि अर्जित परिवर्तन नर और मादा दोनों में हुआ हो, अथवा उन नर मादा में हुआ हो जिनसे नए जीवों की उत्पत्ति हुई है।

लामार्क को विश्वास था कि जीवित जीवों के स्पीशीज़ में या तो प्राकृतिक शृंखला रहती है या अंतर रहता है। जीवित प्राणियों के सांतत्य के विचार ने उन्हें यह विचारने के लिए प्रेरित किया कि जीवन और वनस्पति श्रेणी किसी बिंदु पर अवश्य ही संतत होने चाहिए और इन्होंने इस बात पर जोर दिया कि जीवित प्राणियों का समग्र रूप में अध्ययन होना चाहिए।

लामार्क तीन महत्वपूर्ण एवं परस्पर संवधित संकल्पनाओं पर पहुँचे : 

* (1) परिवर्तनशील बाह्य प्रभावों के अंतर्गत रहनेवाले स्पीशीज़ में अंतर होता है,

* (2) स्पीशीज़ की असमानताओं में भी मूलभूत एकता अंतर्निहित रहती है तथा

* (3) स्पीशीज़ में प्रगामी विकास होता है। लामार्क की मुख्य कल्पना यह थी कि अर्जित गुण वंशानुक्रम से प्राप्त होते हैं। अब लामार्क का सिद्धांत मान्य नहीं है।

## इन्हें भी देखें
* डार्विनवाद
* क्रम-विकास (Evolution)
* विकासवाद का इतिहास (History of evolutionary thought]]

## बाहरी कड़ियाँ
* Nonsense in Schoolbooks - The Imaginary Lamarck:Michael T. Ghiselin recounts Lamarck's times and writings.
* Jean-Baptiste Lamarck : works and heritage: an English/French web site edited by Pietro Corsi (Oxford Univ.) and realised by CNRS (France - IT team of CRHST). This web site contents all books, texts, manuscripts and the lamarck's herbarium.
* The Sins of the Fathers, Take 2: "At tributes to Darwin, Lamarckism — inheritance of acquired traits — will be the skunk at the party." By Sharon Begley, Newsweek. From the magazine issue dated Jan 26, 2009.
* कैसे लम्बी होती गयी जिराफ की गरदन ?

श्रेणी:जीव विज्ञान
विकासवाद का इतिहास

right|300px|thumb|अर्न्स्ट हैकेल द्वारा प्रतिपादित "जीवन वृक्ष"; इससे स्पष्ट होता है कि १९वीं शती में यह विचार आगे आने लगा था कि जीवों का क्रमिक विकास होकर मनुष्य बना है।
विकासवाद (Evolutionary thought) की धारणा है कि समय के साथ जीवों में क्रमिक-परिवर्तन होते हैं। इस सिद्धान्त के विकास का लम्बा इतिहास है। १८वीं शती तक पश्चिमी जीववैज्ञानिक चिन्तन में यह विश्वास जड़ जमाये था कि प्रत्येक जीव में कुछ विलक्षण गुण हैं जो बदले नहीं जा सकते। इसे इशेंसियलिज्म (essentialism) कहा जाता है। पुनर्जागरण काल में यह धारणा बदलने लगी।

१९वीं शती के आरम्भ में लैमार्क ने अपना विकासवाद का सिद्धान्त दिया जो क्रम-विकास (evolution) से सम्बन्धित प्रथम पूर्णत: निर्मित वैज्ञानिक सिद्धान्त था। सर जे . डब्ल्यू डासन कहते हैं कि ' विज्ञान को बन्दर और मनुष्य के बीच की आकृति का कुछ भी पता नहीं है । मनुष्य की प्राचीनतम अस्थियाँ भी वर्तमान मनुष्य जैसी ही हैं । इनसे उस विकास का कुछ पता नहीं लगता , जो इस मनुष्य शरीर के पहले हुआ था । ' 

## इन्हें भी देखें
* क्रम-विकास (Evolution)
* लैमार्कवाद
* डार्विनवाद
* जीवजाति का उद्भव (Origin of Species)

## बाहरी कड़ियाँ
* UC Berkeley's History of Evolutionary Thought
* Darwin's precursors and influences by John Wilkins. Part of the Talk.Origins Archive.
* The Alfred Russel Wallace Page
* सृष्टि व ब्रह्मांड: उत्पत्ति (भाग १) (वैज्ञानिक सिद्धान्त)
* सृष्टि व ब्रह्माण्ड की उत्पत्ति भाग -२ (वैदिक विचार)
* विकसित होता विकासवाद (कल्कि आन हिन्दी)

श्रेणी:विज्ञान का इतिहास
श्रेणी:विचारों का इतिहास
श्रेणी:विकासवाद
लिलोढ़

**लिलोढ़** (LILODH) गाँव, भारत देश के हरियाणा राज्य की कोसली तह्सील में है। इस गाँव में मुख्यत यादव परिवार निवास करते हैं जिनमे भी डाबर और **डागर** गोत मुख्य है। इस गाँव को चंगरोड़ गाँव जो की डाबर गोत्र का ही गाँव है और अब दादरी तहसील में है से आये हुए दो भाइयो ने लिलोढ़ और लूलाहीर को बसाया था समय का तो पता नहीं परन्तु एक परिवार से ५००-६०० परिवार होने में ४०० साल तो लगे ही होंगे। 

इस गाँव में एक पुराना **ठाकुर जी का मंदिर** है और गाँव वालो का विश्वास है की ठाकुर जी हमारी फसल को कोई नुकसान नहीं होने देंगे।

यहाँ पर एक पर्षिद् *बाबा भोला का मन्दिर* भी है इस मन्दिर की प्राचीन कहानी भी हैं। 

***इस गाँव को हरियाणा*** में सबसे अधिक शास्त्रियों (संस्कृत अध्यापक) का गाँव होने का गौरव प्राप्त है

श्रेणी:हरियाणा के गाँव
पसमांदा मुसलिम महाज

**पसमांदा मुसलिम महाज** (पीएमएम)(हिन्दी में, पिछड़ा मुस्लिम फ्राँट) भारत के पिछड़े एवं दलित मुसलमानो के उद्धार के उद्देश्य से गठित संस्था है। इसकी स्थापना पटना में अली अनवर ने १९९८ में की थी। अनवर स्वयं 'अंसारी' जाति के पिछड़े मुसलमान' हैं। उन्होंने निम्न वर्ग के मुसलमानों पर उच्च वर्ग "अशराफ" मुसलमानों द्वारा जातिगत उत्पीड़न को देखकर संगठन की बिहार में पसमांदा आंदोलन के कारण जदयू राजद ने कथित उच्च वर्गीय शेख सैय्यद मुगल के बजाय अंसारी मंसूरी आदि को प्रतिनिधित्व देना शुरू किया अली अनवर अंसारी को जदयू ने राज्यसभा सांसद बनाया उत्तर प्रदेश में अली अनवर के हमराही बने अनीस मंसूरी ने जल्द ही अपना गुट बना लिया और समाजवादी पार्टी सरकार ने उन्हें भी राज्यमंत्री का दर्जा दिया इसके बाद उत्तर प्रदेश में पसमांदा संगठन बनाने और सत्ता में हिस्सेदारी पाने की बाढ़ आ गई भाजपा सरकार में दानिस आजाद अंसारी को राज्यमंत्री बनने पर पसमांदा मुस्लिम महाज ने अपने आंदोलन की जीत बताया था कि पार्टियां और सरकारें अब पसमांदा की अनदेखी नहीं कर सकती हैं

## उद्देश्य
पसमांदा मुस्लिम महाज़ व्यक्तिगत कानून, आरक्षण और चुनावी राजनीति के मुद्दों के साथ-साथ दलित मुसलमानों पर शारीरिक हमला करने वाले अधिकारियों के खिलाफ कानूनी कार्रवाई की मांग के संबंध में दलित मुसलमानों की वकालत करता है। उन्होंने दलित मुसलमानों के अधिकारों की भी वकालत की है कि वे अपने मृतकों को अलग-अलग कब्रिस्तानों में दफनाने के बजाय पारंपरिक कब्रिस्तानों में रखें, जहां जाति-आधारित भेदभाव का प्रचलन है।

पीएमएम रंगनाथ मिश्रा आयोग द्वारा सुझाए गए मुसलमानों के लिए ओबीसी कोटा के कदम का विरोध करता है, क्योंकि उनके अनुसार यह कोटा उच्च जाति के मुसलमानों के लिए है।

## इन्हें भी देखें
*दक्षिण एशियाई मुसलमानों में जाति व्यवस्था

## बाहरी कड़ियाँ
* Muslim Dalits, a downtrodden lot
* जज्बाती सवालों में नहीं पड़े मुसलमान : अली अनवर

## संदर्भ

श्रेणी:भारत में इस्लाम
श्रेणी:दलित
श्रेणी:आन्दोलन
हेतु

**हेतु**, तर्कशास्त्र का पारिभाषिक शब्द है। धुएँ को देखकर आग का अनुमान होता है। इस अनुमान में धुएँ को हेतु कहते हैं।

## व्याख्या
धूम और अग्नि में अविनाभाव संबंध होना चाहिए। साध्य (अग्नि) का पक्ष में (पर्वत, गाँव आदि जहाँ धूम दिखाई पड़ता हो) अस्तित्व तभी ज्ञात हो सकता है जब हेतु या लिंग ऐसा हो जो सर्वदा साध्य के साथ वर्तमान देखा गया हो। अनुमान की मानसिक प्रक्रिया को जब दूसरे के लिए शब्दों में व्यक्त करते हैं तो हम न्यायशास्त्र के अनुसार पाँच अवयवों के वाक्यों का तथा बौद्ध एवं पाश्चात्य तर्कशास्त्र के अनुसार तीन अवयवों के वाक्यों का प्रयोग करते हैं। पाँच अवयवोंवाले वाक्य में दूसरा अवयव हेतु कहलाता है। जैसे :

1. पर्वत में आग है (प्रतिज्ञा)।

2. क्योंकि उसमें धुआँ है (हेतु)।

3. जहाँ जहाँ धूम होता है वहाँ वहाँ आग रहती है, जैसे रसोई में (उदाहरण)।

4. इस पर्वत में जो धूम है वह आग के साथ व्याप्त है (उपनय)।

5. अत: पर्वत में धूम है। (निगमन)।

इसी अनुमान को तीन अवयवोंवाले वाक्य में इस तरह कहा जाएगा :

1. जहाँ जहाँ धुआँ है वहाँ आग होती है।

2. पर्वत में धुआँ है।

3. अत: पर्वत में आग है।

इन तीन अवयवोंवाले वाक्य में हेतु के लिए कोई अलग वाक्यावयव नहीं आता, हेतु का प्रयोग केवल पद के रूप में होता है।

हेतु के लिए पाँच बातों का होना अवश्यक माना गया है -

1. इसे पक्ष में वर्तमान रहना चाहिए,

2. इसे उन स्थानों पर होना चाहिए जहाँ साध्य वर्तमान रहता है,

3. इसे वहाँ नहीं रहना चाहिए जहाँ साध्य नहीं रहता,

4. इसे अबाधित होना चाहिए अर्थात् इसे पक्ष के विरुद्ध नहीं होना चाहिए और

5. इसे इसके विरोधी तत्वों से रहित होना चाहिए।

## हेतु के प्रकार
हेतु तीन प्रकार के होते हैं :

1. **अन्वयतिरेकी**' वह हेतु है जो साध्य के साथ रहता है और साध्य के अभाव में नहीं रहता - जैसे धूम और आगे।

2. **केवलान्वयी** हेतु सर्वदा साध्य के साथ रहता है - उनका अभाव संभव नहीं है; जैसे ज्ञेय और प्रमेय।

3. **केवलव्यतिरेकी** हेतु अपने अभाव के साथ ही साध्य से संबद्ध होता है - जैसे-गंध और पृथ्वी से इतर द्रव्य।

दूषित अनुमानों में हेतु वास्तव में हेतु नहीं होता अत: उसको **[[हेत्वाभास]]** कहते हैं।

## इन्हें भी देखें
*हेत्वाभास
*हेतुचक्र

श्रेणी:दर्शन
श्रेणी:तर्कशास्त्र
राजा लक्ष्मण सिंह

'

## जीवनी
लक्ष्मण सिंह का जन्म आगरा के वजीरपुरा नामक स्थान में 9 अक्टूबर 1826 ई. को हुआ था। 13 वर्ष की अवस्था तक आप घर पर ही संस्कृत और उर्दू की शिक्षा ग्रहण करते रहे और सन् 1839 में अंग्रेजी पढ़ने के लिए आगरा कालेज में प्रविष्ट हुए। कालेज की शिक्षा समाप्त करते ही पश्चिमोत्तर प्रदेश के लेफ्टिनेंट गर्वनर के कार्यालय में अनुवादक के पद पर नियुक्त हुए। आपने बड़ी योग्यतापूर्वक कार्य किया और 1855 में इटावा के तहसीलदार नियुक्त हुए। सन् 1857 के विद्रोह में आपने अंग्रेजों की भरपूर सहायता की और अंग्रेजों ने उन्हें पुरस्कारस्वरूप डिप्टीकलक्टरी का पद प्रदान किया। 1870 ई. में राजभक्ति के परिणामस्वरूप लक्ष्मण सिंह जी को "राजा" की उपाधि से सम्मानित किया। 

अंग्रेज सरकार की सेवा में रहते हुए भी लक्ष्मण सिंह का साहित्यानुराग जीवित रहा। सन् 1861 में इन्होंने आगरा से "प्रजाहितैषी" नामक पत्र निकाला। सन् 1863 में महाकवि कालिदास की अमर कृति "अभिज्ञान शाकुंतलम्" का हिंदी अनुवाद "शंकुतला नाटक" के नाम से प्रकाशित हुआ। इसमें हिंदी की खड़ी बोली का जो नमूना आपने प्रस्तुत किया उसे देखकर लोग चकित रह गए। राजा शिवप्रसाद सितारेहिंद ने अपनी "गुटका" में इस रचना को स्थान दिया। उस समय के प्रसिद्ध हिंदी प्रेमी फ्रेडरिक पिन्काट उनकी भाषा और शैली से बहुत प्रभावित हुए और 1875 में इसे इंग्लैंड में प्रकाशित कराया। इस कृति से लक्ष्मण सिंह को पर्याप्त ख्याति मिली और इसे इंडियन सिविल सर्विस की परीक्षा में पाठ्यपुस्तक के रूप में स्वीकार किया गया। इससे लेखक को धन और सम्मान दोनों मिले। इस सम्मान से राजा साहब को अधिक प्रोत्साहन मिला और उन्होंने 1877 में कालिदास के "रघुवंश" महाकाव्य का हिंदी अनुवाद किया और इसकी भूमिका में अपनी भाषासंबंधी नीति को स्पष्ट करते हुए कहा-

:*हमारे मत में हिंदी और उर्दू दो बोली न्यारी-न्यारी हैं। हिंदी इस देश के हिंदू बोलते हैं और उर्दू यहाँ के मुसलमानों और फारसी पढ़े हुए हिंदुओं की बोलचाल है। हिंदी में संस्कृत के पद बहुत आते हैं, उर्दू में अरबी फारसी के। परंतु कुछ आवश्यक नहीं है कि अरबी-फारसी के शब्दों के बिना हिंदी न बोली जाए और न हम उस भाषा को हिंदी कहते हैं जिसमें अरबी-फारसी के शब्द भरे हों।*

सन् 1881 ई. में आपका "मेघदूत" के पूर्वार्ध और 1883 ई. में उत्तरार्ध का पद्यानुवाद प्रकाशित हुआ जिसमें - चौपाई, दोहा, सोरठा, शिखरिणी, सवैया, छप्पय, कुंडलिया और धनाक्षरी छंदों का प्रयोग किया गया है। इस पुस्तक में अवधी और ब्रजभाषा, दोनों के शब्द प्रयुक्त हुए हैं। यह अपने ढंग का अनूठा प्रयोग है।

आप कलकत्ता विश्वविद्यालय के "फेलो" और "रायल एशियाटिक सोसाइटी" के सदस्य रहे। सन् 1888 ई. में सरकार की सेवा से मुक्त होने पर आप आगरा की चुंगी के बाइस चेयरमैन हुए और आजीवन इस पद पर बने रहे।

अनुवादक के रूप में राजा लक्ष्मण सिंह को सर्वाधिक सफलता मिली। आप शब्द-प्रतिशब्द के अनुवाद को उचित मानते थे, यहाँ तक कि विभक्ति प्रयोग और पदविन्यास भी संस्कृत की पद्धति पर ही रहते थे। राजा साहब के अनुवादों की सफलता का रहस्य भाषा की सरलता और भावव्यंजना की स्पष्टता है। उनकी टकसाली भाषा का प्रभाव उस समय के सभी लोगों पर पड़ा और तत्कालीन सभी विद्वान् उनके अनुवाद से प्रभावित हुए।

श्रेणी:हिन्दी
एर्न्स्ट हेक्केल

right|thumb|26 वर्ष की आयु में '''एर्न्स्ट हैक्केल'''
**एर्न्स्ट हाइनरिख हेकेल**, (Ernst Heinrich Haeckel, १६ फ़रवरी १८३४ - ९ अगस्त १९१९), जर्मन प्राणिविज्ञानी, प्राध्यापक, कलाकर तथा दार्शनिक थे। इन्होने हजारों जीवजन्तुओं को खोजा, उनका वर्न किया एवं उनका नामकरण किया। हेक्केल ने डार्विन के सिद्धान्तों को जर्मनी में प्रचारित-प्रसारित किया। 

## जीवनी
एर्न्स्ट हेक्केल का जन्म प्रशिया के पॉट्सडैम नगर में हुआ था। इन्होंने बर्लिन, वर्ट् सबुर्ख (Wurzburg) तथा विएना में फ़िख़ों (Virchone), कलिकर (Kolliker) तथा जोहैनीज़ मुलर (Johannes Muller) के अधीन अध्ययन कर चिकित्साशास्त्र के स्नातक की उपाधि सन् 1857 में प्राप्त की।

कुछ समय तक चिकित्सक का काम करने के पश्चात् आप जेना विश्वविद्यालय में प्राणिविज्ञान के प्रवक्ता तथा सन् 1865 में प्रोफेसर नियुक्त हुए।

डार्विन के सिद्धांत से बहुत प्रभावित होकर आपने "सामान्य आकारिक" पर महत्वपूर्ण ग्रंथ सन् 1866 में, दो वर्ष बाद "सृजन का प्रकृतिविज्ञान" तथा सन् 1874 में "मानवोद्भवविज्ञान" शीर्षक ग्रंथ लिखे। प्राणियों के विकास में पुनरावर्ती क्रमों का इन्होंने प्रतिपादन किया तथा जंतुओं के आपसी सबंधों का दिग्दर्शन कराने के लिए एक आनुवंशिक सारणी तैयार की। रेडियोलेरिया, गहन सागरीय मेड्युसाओं तथा सेराटोसाओं और साइफॉनोफोराओं पर अत्युत्तम प्रबंध लिखने के अतिरिक्त हेकेल ने व्यवस्थित जातिवृक्ष नामक एक बड़ा ग्रंथ भी लिखा। इनके कुछ अन्य वैज्ञानिक ग्रंथ बड़े लोकप्रिय हुए।

विकास सिद्धांत (Evolution theory) के दार्शनिक पहलू का भी अपने गंभीर अध्ययन किया तथा धर्म के स्थान पर एक वैज्ञानिक अद्वैतवाद का प्रचार किया। हेकेल के अद्वैतवाद में प्रकृति का कोई उद्देश्य या अभिकल्पना, नैतिक व्यवस्था, मानवीय स्वतंत्रता अथवा वैयक्तिक ईश्वर को कोई स्थान नहीं है। हेकेल ने अपने समय के बुद्धिजीवियों में स्वतंत्र विचार करने की एक लहर उत्पन्न कर दी तथा प्रायोगिक जीवविज्ञान के विकास में महत्वपूर्ण योगदान दिया।


File:Haeckel Actiniae.jpg|सागरीय एनिमोन
File:Haeckel Muscinae.jpg|कुन्स्टफ़ोर्मेन
File:Haeckel Chaetopoda.jpg|कुन्स्टफ़ोर्मेन


## बाहरी कड़ियाँ
* Marine Biological Laboratory Library — An exhibition of material on Haeckel, including background on many *Kunstformen der Natur* plates
* University of California, Berkeley — Ernst Haeckel biography
* Ernst Haeckel – Evolution's controversial artist. A slide-show essay about Ernst Haeckel.
* **, Wikimedia Commons: over 100 detailed animal drawings.
* ''Kunstformen der Natur'', scanned (from biolib.de Stuebers Online Library)
* PNG alpha-transparencies of Haeckel's "Kustformen der natur"
* Proteus — An animated documentary film on the life and work of Ernst Haeckel
* Ernst Haeckel Haus and Ernst Haeckel Museum in Jena

हेक्केल, एर्न्स्ट
हेक्केल, एर्न्स्ट
हेक्केल, एर्न्स्ट
हेक्केल, एर्न्स्ट
आर एल फ्रांसिस

right|200px|thumb|आर एल फ्रांसिस

**आर एल फ्रांसिस**, निर्धन ईसाई मुक्ति आन्दोलन (Poor Chrischian Liberationa Movement) के राष्ट्रीय अध्यक्ष हैं। वे भारत की ईसाई मिशनरियों के बीच व्याप्त भेदभाव और कटुता के खिलाफ लगातार अपनी आवाज बुलंद किये हुए हैं

## परिचय
निर्धन ईसाई मुक्ति आन्दोलन का विचार है कि चर्च का ध्यान सिर्फ संख्या में इजाफा करने में है, लोगो के जीवन स्तर सुधारने में नहीं। इसका सबसे महत्वपूर्ण उदाहरण है जो पैसा विदेशो से आता है उसका उपयोग अच्छे जगह पर जमीन खरीदने में या अच्छी जिन्दगी जीने में खर्च कर देते हैं। इसका यह भी मत है कि दलितो और वनवासियों का धर्म-परिवर्तन रोका जाय। धर्म का परिवर्तन करके किसी भी समाज से घट रही बुराईयों को नहीं हटाया जा सकता है। इसके लिए पैसे खर्च होते हैं वह गरीब ईसाईयों के जीवन स्तर को ऊपर उठाने के लिए खर्च किया जाय।

इनका आरोप है कि कुछ लोगो का चर्चों के कार्यकलापों पर अधिकार है बाकी सिर्फ नाम मात्र के ही है। यदि चर्च को भारत ने गरीबी दूर करने के उतनी ही फिक्र है तो जो गरीब ईसाई है उनको वह छात्रवृत्ति क्यों नहीं देती।

## बाहरी कड़ियाँ
* चर्च का झूठ (लेखक - श्री आर एल फ्रांसिस)
* पोप पोषित मिशनरियों के पाप (बिस्फोट; लेखक - श्री आर एल फ्रांसिस)

श्रेणी:ईसाई लोग
श्रेणी:सुधारक
पिपरमिंट

right|thumb|250px|फूल सहित पिपरमिन्ट

**पिपरमिंट** (Peppermint; वैज्ञानिक नाम - मेंथा-पिपरिता) एक शंकर प्रजाति का 'मिंट' है जो 'मेंथा एक्वेटिका' और 'मेंथा स्पिकाटा" का शंकर करके बना है। यह यूरोपीय पौधा है जो अब विश्व के अनेक देशों में पैदा किया जाता है। भारत पिपरमिंट का प्रमुख उत्पादक देश बन गया है।

## बाहरी कड़ियाँ
* मेंथा यानी पिपरमिंट : यूपी ने अकेले चीन को पछाड़ दिया  (दैनिक जागरण)
* मेंथा ऑयल
* पिपरमिंट के घरेलु नुस्खे  (Interesting Portal)
* पिपरमिट का प्रयोजन्न
* पिपर्मिट

श्रेणी:औषधीय पौधे
श्रेणी:वनस्पति
जड़ी-बूटी चिकित्सा

प्रबुद्ध सोसाइटी के राष्ट्रीय अध्यक्ष डा0 श्री प्रकाश बरनवाल का कहना है कि**जड़ी-बूटी चिकित्सा** (Herbalism) एक पारम्परिक चिकित्सा पद्धति या 'लोक चिकित्सापद्धति' है , पुराने समय में कोई भी बीमारी होने पर गाँव के बुजुर्ग लोग जडी-बुटी, घरेलू इलाज करते कराते थे! 

जिसमें पौधों एवं उनके  रसादि का चिकित्सा के लिये उपयोग किया जाता है।

तीन खुराको में बवासीर जड़ से खत्म आगे पढ़ने के लिए क्लिक करें 

## इतिहास
पुरातात्विक साक्ष्य औषधीय पौधों के उपयोग कम से कम करने के लिए तारीखें इंगित करता है कि पाषाण काल, लगभग 60,000 साल पहले। हर्बल उपचार के लिखित साक्ष्य पौधों की सूचियाँ बनाई जो सुमेर निवासी, करने के लिए, वापस 5,000 से अधिक वर्षों के लिए तारीखें बनाई। प्राचीन संस्कृतियों की एक संख्या पौधों और उनकी चिकित्सा का उपयोग करता है पर लिखा था। प्राचीन मिस्र में, जड़ी बूटियों में उल्लेख कर रहे मिस्र के चिकित्सा papyri , या जड़ी बूटियों की मात्रा का पता लगाने युक्त चिकित्सा जार में पाया दुर्लभ अवसरों पर कब्र चित्र में दिखाया गया।

## इन्हें भी देखें
* औषधीय पादपों की सूची
* द्रव्यगुण - औषधीय पादपों के गुण एवं उपचार के लिये उपयोग
* प्रकृति से अपील

## बाहरी कड़ियाँ
* जड़ी-बूटियों का संसार - जड़ी-बूटियों से सम्बन्धित सम्पूर्ण जानकारी से भरा जालस्थल
* मेरा समस्त - जड़ी-बूटियों से सम्बन्धित हिन्दी चिट्ठा

### संघ
* National Herbalists Association of Australia, official website
* Irish Institute of Medical Herbalists, official website of the Irish Institute of Medical Herbalists, which is the professional organisation for herbalists in Ireland
* National Institute of Medical Herbalists, official website of the National Institute of Medical Herbalists, one of the governing bodies for herbalists in the United Kingdom
* College of Practitioners of Phytotherapy official website for College of Practitioners of Phytotherapy, one of the governing bodies for herbalists in the United Kingdom
* ''American Herbalists Guild- An Association of Herbal Practitioners, official website of the American Herbalists Guild

### जड़ी-बूटी चिकित्सक
* The American Botanical Council Research and educational foundation.
* HerbMed Research and educational foundation.
* Medline All Herbs and Supplements.
* University of Maryland site about alternative medicine: uses, possible prescription drug interactions, and possible nutrient depletions

### आलोचना
* New England Journal of Medicine editorial about the risks of alternative medicine
* Herbal supplements not child's play - CNN news article
* Herbal Mythology - By Steven Novella MD, President of the New England Skeptical Society
* Selling Supplements - By Steven Novella MD, President of the New England Skeptical Society
* False Tenets of Paraherbalism
* Herbal Side Effects and Warnings
* Turning To Nature For New Drugs: How scientists are increasingly looking to nature for pharmacology clues

श्रेणी:चिकित्सा पद्धति
श्रेणी:वैकल्पिक चिकित्सा
*
विश्वसनीयता इंजीनियरी

**विश्वसनीयता इंजीनियरी** (reliability engineering), इंजीनियरी की वह शाखा है जो निकायों या उनके घटकों द्वारा निर्धारित स्थितियों में, अपना निर्धारित कार्य, निर्धारित समय तक, करने की क्षमता का विवेचन करती है। किसी तंत्र की विश्वसनीयता को हमेशा एक प्रायिकता के रूप में व्यक्त किया जाता है।

## बाहरी कड़ियाँ
* American Society for Quality 
* Carnegie Mellon Software Engineering Institute
* IEEE Reliability Society
* NASA Hardware and Software Reliability report 
* NIST/SEMATECH, "Engineering Statistics Handbook", http://www.itl.nist.gov/div898/handbook/index.htm
* Society of Reliability Engineers
* University of Maryland Reliability Engineering Program
* Models and methods regarding reliability analysis 
* UK Defence Standardization Organisation's Home on the Web 
* Center for Risk and Reliability at University of Maryland, College Park
* On-line Reliability Engineering Resources for the Reliability Professional 
* Online Reliability calculator
* MTBF Calculator (Reliability Calculation System)
* EURELNET European Reliability Network http://www.eurelnet.org  (Failure Mechanismes and Materials Database)

श्रेणी:तन्त्रीय अभियान्त्रिकी
*
निकाय

**निकाय** का निम्नलिखित अर्थों में प्रयोग होता है-

* तंत्र (सिस्टम)

* बौद्ध निकाय - बौद्ध साहित्य
ध्वनि संचालित एक्स्चेंज

thumb|BBPS|350px| आवाज क्रासिंग में से एक नोट यहाँ दिखाया गया है।
**ध्वनिसंचालित एक्स्चेंज** (अंग्रेज़ी: *वॉयस ऑपरेटेड एक्सचेंज*, लघुरूप: वीओएक्स या वॉक्स) एक इलेक्ट्रॉनिक उपकरण होता है, एक वॉकी-टॉकी जैसा होता है। इस प्रणाली द्वारा बहुत हल्की सी ध्वनि या मानव वार्तालाप को पकड़कर स्पीकर में संवर्धित कर सुनाया जा सकता है। ये ध्वनि संकेत मिलते ही स्वतः ही कार्य चालू कर देता है। जब उपभोक्ता इसमें बोलता है, सिर्फ उतनी देर तक ही ट्रांसमीटर चालू रहता है और बोलना रूकते ही यह भी स्वतः ही बंद हो जाता है। यह प्रयोग किए जाने वाले पी.टी.टी (प्रेस टू टॉक) बटन से कहीं बेहतर होता है। इसके साथ ही इसे मैनुअल तरीके से भी प्रयोग किया जा सकता है। मोबाइल फोन उपकरणों में वी.ओ.एक्स का प्रयोग बैटरी चार्ज बचाने के किये किया जाता है। कुछ मोबाइल फोन, टू वे रेडियो, फोन रिकॉर्डर और टेप रिकॉर्डर आदि में भी वीओएक्स का विकल्प होता है। 

वीओएक्स में एक ट्रांसमीटर लगा होता है, जो कि सूचनाओं को ग्रहण करता है। इसका ध्वनि पकड़ने वाला माइक्रोफोन जिसे ईयरपीस भी कहते हैं, ये सिर के पास होता है और सेंसर चेहरे के पास, ताकि आवाज की जसा सी भी फुसफुसाहट को भी सुना जा सकें। ध्वनि के समाप्त होने के कुछ अंतराल तक इसका सर्किट सक्रिय रहता है, इस निश्चित अंतराल में कोई ध्वनि न मिलने की दशा में स्वत: ही बंद हो जाता है। दोबारा थोड़ी सी भी आवाज होते ही यह स्वतः ही सक्रिय हो जाता है। 

इसका प्रणाली का प्रयोग हाल ही में २६ नवम्बर २००८ मुंबई में श्रेणीबद्ध गोलीबारी में राष्ट्रीय सुरक्षा समूह की टीम ने किया था। नासा के अभियानों में भी दौरान वीओएक्स का प्रयोग बहुत हुआ था, जिसने इस तकनीक को चलन में ला दिया। बम कांड या गोलीबारी आदि की स्थिति में इस स्विच के लिए एक बड़ी समस्या होती है। भीषण गोलाबारी और फायरिंग के समय यह स्विच उसकी आवाज से भी सक्रिय हो जाता है, जो इस उपकरण की प्रमुख कमी है।

## सन्दर्भ

## बाहरी कड़ियाँ
* तकनीकी ज्ञान हिंदी में

श्रेणी:इलेक्ट्रॉनिक युक्तियाँ
श्रेणी:संवर्धन
श्रेणी:दूरसंचार
वॉक्स

* ध्वनि संचालित एक्स्चेंज: वॉय्स ऑपरेटेड एक्स्चेंज
* ध्वनि:अंग्रेज़ी के वॉयस शब्द से
* वॉक्स टीवी चैनल: जर्मन चैनल
* वॉक्स टीवी नेटवर्क: क्यूबेक नेटवर्क

* वैनेडियम ऑक्साइड
* वॉक्स पॉपुली
टेलीस्कोपियम तारामंडल

**टेलीस्कोपियम** एक तारामंडल है।

श्रेणी:तारामंडल
दिक्पात

lang=hi|right|250px
खगोलशास्त्र में, **दिक्पात** (अंग्रेज़ी: डेक्लिनेशन, लघुरूप. **dec** या **δ**) भूमध्यीय निर्देशांक प्रणाली के दो निर्देशांकों में से एक होता है। दूसरा निर्देशांक दायां आरोहण या घंटा कोण होता है। झुकाव की तुलना अक्षांश से की जा सकती है। इसका मापन डिग्री उत्तर या दक्षिण में किया जाता है। खगोलीय भूमध्य रेखा के उत्तर के बिन्दु घनात्मक झुकाव व उसके दक्षिण वाले बिन्दु ऋणात्मक झुकाव पर होते हैं।

* खगोलीय भूमध्य रेखा पर बिन्दु का झुकाव 0° होता है।
* खगोलीय उत्तरी ध्रुव के बिन्दु का झुकाव +९०° एवं
* खगोलीय दक्षिणी ध्रुव के बिन्दु का झुकाव -९०° होता है।

श्रेणी:खगोलशास्त्र
श्रेणी:ज्योतिष के तकनीकी आयाम
दायाँ आरोहण

lang=hi|right|250px|thumb|भूमध्यीय निर्देशांक 
**दायां आरोहण** (अंग्रेज़ी:राइट असेंशन, लघुरूप **RA**; चिह्न**α**) एक खगोलीय माप होता है, जो भूमध्यीय निर्देशांक प्रणाली के दो निर्देशांकों में से एक है। दूसरा निर्देशांक झुकाव (खगोलीय) होता है।

श्रेणी:खगोलशास्त्र
श्रेणी:ज्योतिष के तकनीकी आयाम
गोंद

thumb|right|एक वृक्ष से स्रावित होता गोंद
**गोंद** पौधा का एक उत्सर्जी पदार्थ है जो कोशिका भित्ति के सेलूलोज के अपघटन के फलस्वरूप बनता है। सूखी अवस्था में यह रवा के रूप में पाया जाता है, किन्तु पानी में डालने पर यह फूलकर चिपचिपा बन जाता है। इसका उपयोग कागज आदि विभिन्न पदार्थों को चिपकाने में होता है तथा यह हमारी सेहत के लिए भी खूब लाभदायक होता है। अकेशिया सेनीगल से हमें सबसे अच्छा गोंद मिलता है। बबूल, आम और नीम आदि पौधों से भी गोंद निकलता है इसका उपयोग दवा बनाने एवं विभिन्न उद्योग धंधों में होता है।

श्रेणी:उत्सर्जन
ओबरा

**ओबरा** (Obra) भारत के उत्तर प्रदेश राज्य के सोनभद्र ज़िले में स्थित एक नगर है।

## विद्युत उत्पादन
यह शहर रेणु नदी और सोन नदी के किनारे बसा हुआ है और यहाँ स्थापित तपिय व जलविद्युत ईकाइयों के लिए प्रख्यात है। तपित बिजलीघर में १३ ईकाइयाँ हैं, और उसकी कुल विद्युत उत्पादन क्षमता १५५० मेगावॉट है, जबकि पनबिजली से ९९ मेगावॉट (३३ मेगावॉट की ३ जल ईकाइयाँ) उत्पादित होते है। तलित बिजलीघर 'बी' में भारत का सर्वप्रथम २०० मेगावॉट की ईकाइ लगाई गई थी।

## अन्य
ओबरा शहर आसपास 50 किमी. तक के शहर एवं गाँव के लिए एक महत्वपूर्ण नगरीय केन्द्र है और इसे स्थानीय लोग "छोटी मुम्बई" कहकर भी पुकारते हैं। यहाँ के पावर प्लांट, सिमेंट कारखाने व पत्थरों की खान यहाँ व्यवसाय प्रदान करती हैं।

## इन्हें भी देखें
* सोनभद्र ज़िला

## सन्दर्भ

श्रेणी:सोनभद्र ज़िला
श्रेणी:उत्तर प्रदेश के नगर
श्रेणी:सोनभद्र ज़िले के नगर
टाइटन

* टाइटन (चंद्रमा)
* टाइटन (यूनानी चरित्र)
* टाईटन तृतीय ई
* टाइटन इंडस्ट्रीज
टाइटन 3ई

**टाइटन तृतीय ई** या **टाइटन ३ई**, जिसे **टाइटन III-सेन्टॉर** भी कहा जाता है, एक अमरीकी एक्स्पेन्डेबल लॉन्च प्रणाली थी, जिसे १९७४ से १९७७ के बीच सात बार लॉन्च किया गया था। इसके द्वारा नासा की उच्च-प्रोफ़ाइल अभियानों को यात्रा करायी गयी थी, जिसमें वॉयेजर, वाइकिंग ग्रहीय अन्वेषण प्रोब और संयुक्त जर्मन-अमरीकी हेलियोस प्रोब अंतरिक्ष यान प्रमुख रहे हैं।

## लॉन्च इतिहास

## सन्दर्भ

श्रेणी:अंतरिक्ष अभियान
श्रेणी:अंतरिक्ष यान
श्रेणी:रॉकेट
श्रेणी:नासा के अंतरिक्ष प्रक्षेपण रॉकेट
टाइटन (यूनानी चरित्र)

[thumbnail|200px|टाइटन एवं दैत्य, जिनमें एफ़ियेल्टस बायें दिखाये गये हैं, गुस्ताव डोएअरे का [दांते एलीगियरी|दांते की क्रुति डिवाइन कॉमेडी के लिए बनाया चित्र]]
**टाइटन** नाम यूनान के पौराणिक साहित्य से लिया गया है। देवी ज़ी यानि पृथ्वी ने अपने पुत्र यूरेनस, एक आकाशीय देवता से छ: पुत्र और छ: पुत्रियों को सबसे पहले जन्म दिया। वे सभी बड़े ही बलवान और विशालकाय थे। इन सभी को टाइटन कहा गया। हेसियड की थियोगोनी के अनुसार टाइटन बारह ही थे लेकिन कुछ प्राचीन यूनानी ग्रन्थों में अन्य टाइटनों का उल्लेख भी मिलता है।

टाइटनों में सबसे छोटा क्रोनोस था जो सबसे अधिक शक्तिशाली भी था। यूरेनस के अत्याचारों से तंग आकर ज़ी ने अपने इस पुत्र को उसके विरुद्ध उकसाया और क्रोनोस भी यूरेनस के बढ़ते अत्याचारों से दु:खी था। उसने अपने पिता को अपद्स्थ करके टाइटनों के राज-सिंहासन पर अधिकार कर लिया और यूरेनस को नपुंसक बनाकर छोड़ दिया गया। क्रोनोस ने अपनी बहन रिआ को अपनी पत्नी और महारानी बनाया, जिसे धरती और उत्पादकता की देवी माना जाता है। क्रोनोस अपनी संतानों को खा जाया करता था, 
thumbnail|left|400px|युरेनस का सैटर्न द्वारा संहार, जिसमें कई टाइटन दिखाये गये हैं, जियोर्जियो वसारी द्वारा एकचित्र
लेकिन रिआ ने अपने पुत्र जियूस के स्थान पर क्रोनोस को कपड़े में लपेट कर पत्थर का टुकड़ा दे दिया जिसे वह निगल गया और इस प्रकार जियूस बच गया जिसने आगे चलकर अपने अत्याचारी हो चुके पिता को प्रसिद्ध टाइटनों और ओलम्पियनों के युद्ध में हराया। इस युद्ध के बाद क्रोनोस का साथ देने वाले टाइटनों को तारतारस (पाताल लोक या नरक) में बन्दी बनाकर भेज दिया गया। आयु में सबसे बड़े टाइटन ओशियनस ने अपनी बहन टेथीज को पत्नी बनाया और पूरी पृथ्वी के जल, झरनों, नदियों और समुद्र का स्वामी बना। टेथीज को धरती पर जल का समान वितरण करने वाली देवी माना जाता है। इसने झरनों और नदियों को जन्म दिया। इसी प्रकार अन्य टाइटन भाई बहनों ने भी आपस में विवाह किए और पति-पत्नी बने।

## सन्दर्भ

## बाहरी कड़ियाँ

* थेयोई परियोजना, टाइटन्स 
* यूनानी साहित्य, टाइटन्स 

श्रेणी:यूनानी संस्कृति
श्रेणी:यूनानी देवता
घुन (गेहूँ का)

**गेहूँ का घुण** एक सामान्य कीट है जो विश्व के सभी भागों में पाया जाता है। ये भण्डारित गेहूँ पर लगते हैं और बड़ी तेजी से बहुत अधिक क्षति कर सकते हैं। इसकी मादा बहुत से अण्डे देती है तथा इसका लार्वा अनाज का भीतरी भाग खाकर उसको खोखला कर देता है। इसके निस्तारण की विधियों में धात्विक डब्बे में संग्रहण, कीटनाशकों का प्रयोग एवं रेफ्रिजरेशन इत्यादि शामिल हैं।

## बाहरी कड़ियाँ
Granary and Rice Weevils

CalPhotos: Sitophilus granarius

ITIS Standard Report Page: Sitophilus granarius

श्रेणी:कीट
पायोनियर १०

[thumb|230px|१९७३ में [बृहस्पति|बृहस्पति ग्रह के पास से गुज़रते हुए पायोनियर १० का काल्पनिक चित्रण]]
**पायोनियर १०** एक २५८ किलोग्राम का अमेरिकी अंतरिक्ष यान है। इसे २ मार्च १९७२ को अमेरिकी अंतरिक्ष अनुसन्धान संस्था नासा ने एक ऐटलस-सेंटौर रॉकेट के ज़रिये अंतरिक्ष में छोड़ा। १५ जुलाई १९७२ से १५ फ़रवरी १९७३ के काल में यह हमारे सौर मंडल के क्षुद्रग्रह घेरे (ऐस्टरौएड बॅल्ट) को पार करने वाला पहला मानव-कृत यान बना। ६ नवम्बर १९७३ को इसने बृहस्पति ग्रह की तस्वीरें लेना शुर किया और ४ दिसम्बर १९७३ को बृहस्पति से केवल १,३२,२५२ किमी की दूरी पर पहुँचकर फिर उस से आगे निकल गया। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण २३ जनवरी २००३ के बाद इस यान का पृथ्वी से संपर्क टूट गया। उस समय यह पृथ्वी से १२ अरब किमी (८० खगोलीय ईकाईयों) की दूरी पर था।

## इन्हें भी देखें
* पायोनियर ११
* बृहस्पति ग्रह

## सन्दर्भ


श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:अमेरिका के अंतरिक्ष यान
युलिसेस अंतरिक्ष यान

**युलिसेस अंतरिक्ष यान** बृहस्पति ग्रह का एक अन्वेषण अंतरिक्ष यान है। यह फ्लाइबाय प्रकार का है।

श्रेणी:बृहस्पति के अंतरिक्ष यान
पायोनियर ११

[thumb|230px|[शनि|शनि ग्रह के पास से गुज़रते हुए पायोनियर ११ का काल्पनिक चित्रण]]
**पायोनियर ११** एक २५९ किलोग्राम का अमेरिकी अंतरिक्ष यान है। इसे ६ अप्रैल १९७३ को अमेरिकी अंतरिक्ष अनुसन्धान संस्था नासा ने एक रॉकेट के ज़रिये अंतरिक्ष में छोड़ा। हमारे सौर मंडल के क्षुद्रग्रह घेरे (ऐस्टरौएड बॅल्ट) और बृहस्पति ग्रह से गुजरने वाला यह दूसरा मानव-कृत यान था। २ दिसम्बर १९७४ में यह बृहस्पति से केवल ४३,००० किमी की दूरी से निकला। १९७९ में यह पहला यान बना जिसने शनि ग्रह के समीप जाकर उसपर अनुसन्धान किया और उसकी तस्वीरें वापस पृथ्वी भेजीं। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण ३० नवम्बर १९९५ के बाद इस यान का पृथ्वी से संपर्क टूट गया।

## इन्हें भी देखें
* पायोनियर १०
* बृहस्पति ग्रह
* शनि ग्रह

## सन्दर्भ


श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:शनि के अंतरिक्ष यान
श्रेणी:अमेरिका के अंतरिक्ष यान
गैलिलेयो (अंतरिक्ष यान)

thumb|230px|गैलिलेयो यान निर्मित होते हुए
**गैलिलेयो** ( या **गैलिलियो** अंग्रेजी:Galileo) एक अमेरिकी अंतरिक्ष यान था जो कि बृहस्पति ग्रह का अन्वेषण करता था।

गैलिलेयो अमेरिकी अंतरिक्ष अनुसंधान संस्था नासा द्वारा अंतरिक्ष शटल अटलांटिस से भेजा गया था। इसे हमारे सौर मंडल के सबसे बड़े ग्रह बृहस्पति और उसके प्राकृतिक उपग्रहों का अध्ययन करने के लिए भेजा गया था। यह परिक्रमा करने वाले ऑर्बिटर प्रकार का था।

## अन्वेषण
गैलिलेयो ने बृहस्पति पर अमोनिया के बादल देखे, आयो पर ज्वालामुखी देखे, गैनिमीड और कलिस्टो पर सतह के नीचे खारे समुद्रों के मौजूद होने के संकेत पाए और यूरोपा पर भी ऐसे समुद्र के ताज़ा प्रमाण पाए। इस यान के कार्यकाल के दौरान बृहस्पति पर शूमेकर-लेवी ९ नामक धूमकेतु गिरा और इस घटना का आँखों-देखा हाल उसने पृथ्वी को प्रसारित किया। उसने बृहस्पति के इर्द-गिर्द के हलके उपग्रही छल्लों को परख कर वैज्ञानिकों को यह अंदाज़ा लगाने में मदद की कि यह शायद विभिन्न चंद्रमाओं से उभरती हुई धूल से बने हैं।

## घटनाक्रम

### अंतरिक्ष में छोड़ा जाना
१८ अक्टूबर १९८९ को पृथ्वी से यह यान अंतरिक्ष शटल अटलांटिस के ज़रिये छोड़ा गया था। यह ७ दिसम्बर १९९५ को बृहस्पति पहुँच गया। इसने बृहस्पति के वायुमंडल का अध्ययन करने के लिए उसमें एक छोटा यान छोड़ा और बृहस्पति के साथ-साथ उसके चंद्रमाओं का अध्ययन किया। गैलिलेयो का वज़न २,३८० किलोग्राम था। इसके द्वारा वायुमंडल में छोड़ा गया यान पैराशूट के प्रयोग से १५३ किलोमीटर तक उतरा, जहाँ उसने ४५० प्रति-घंटा तक की रफ़्तार की आंधियाँ झेलीं और तस्वीरें भेजीं और फिर निचले वायुमंडल में अत्यंत गर्मी से पिघल कर ख़त्म हो गया।

### कार्यकाल और अनुसंधान
पृथ्वी के फ्लाइ बाय के तुरंत बाद इसका हाई गेन एंटिना खराब हो गया और पूरा नही खुला।

१९९४ में बृहस्पति से शूमेकर-लेवी ९ का टकराव देखा।

### कार्यकाल समाप्ति और नष्ट होना
२१ सितम्बर २००३ को नासा के द्वारा इसका कार्यकाल समाप्त घोषित किया गया। क्योंकि बृहस्पति के चंद्रमाओं में समुद्र और जीवन होने की संभावना है, जिनके लिए इस यान पर मौजूद पृथ्वी से आये कीटाणु ख़तरनाक हो सकते थे, इसलिए इस यान को जान-बूझकर बृहस्पति के वायुमंडल में तेज़ गति से भेजकर, जला कर ध्वस्त कर दिया गया।
## इन्हें भी देखें
* बृहस्पति (ग्रह)
* बृहस्पति के प्राकृतिक उपग्रह
* उपग्रही छल्ले
* आयो (उपग्रह)
* युरोपा (उपग्रह)
* गैनिमीड (उपग्रह)
## सन्दर्भ


श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:अमेरिका के अंतरिक्ष यान
गैलीलियो प्रोब

**गैलीलियो प्रोब** बृहस्पति ग्रह का एक अन्वेषण अंतरिक्ष यान है। यह डिसेन्ट प्रोब प्रकार का है।

श्रेणी:बृहस्पति के अंतरिक्ष यान
ईसबगोल

## बाहरी कड़ियाँ
right|thumb|300px|ईसबगोल का पुष्पित पौधा
right|thumb|300px|ईसबगोल के फूल का पास से दृष्य
अंगूठाकार|इसबगोल की भूसी
**ईसबगोल** (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है

'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।

इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।

इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।

यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्र मल को अपने साथ बाहर निकाल लाते हैं। इसकी खेती अब राजस्थान में भी की जाने लगी है

## बाहरी कड़ियाँ
* विदेशी मुद्रा कमाएं औषधीय फसल ईसबगोल लगाएं (कृषिका)
* अद्भुत औषधि- ईसबगोल (आनलाइन हिन्दी पत्रिका - 'अभिव्यक्ति')
* ईसबगोल 
* ईसबगोल की खेती : लागत कम मुनाफा अधिक
* Plants For A Future: ''Plantago ovata''
* USDA Plants Profile: ''Plantago ovata''

श्रेणी:औषधीय पौधे
जुपिटर आइसी मून ऑर्बिटर

**जुपिटर आसी मून ऑर्बिटर** बृहस्पति ग्रह का एक अन्वेषण अंतरिक्ष यान अभियान था। यह अभियान रद्द हो चुका है।

श्रेणी:बृहस्पति के अंतरिक्ष यान
उच्च-वोल्टता डीसी पारेषण

thumb|right|300px|लम्बी दूरी की एक उच्च-वोल्टता डीसी पारेषण लाइन
thumb|right|300px| एकध्रुवी (मोनोपोल) HVDC प्रणाली का ब्लॉक चित्र
thumb|right|300px|द्विध्रुवी (bipolar) HVDC प्रणाली का ब्लॉक चित्र
thumb|right|300px|HVDC प्रणाली के लिये उपयुक्त १२ पल्स वाला SCR ब्रिज रेक्टिफायर

**उच्च-वोल्टता डीसी पारेषण** (high-voltage, direct current transmission) बड़ी मात्रा में विद्युत शक्ति के पारेषण की विधि है जिसमें विद्युत शक्ति परम्परागत एसी के बजाय डीसी रूप में भेजी जाती है। इसके कुछ विशिष्ट लाभ हैं; जैसे - लम्बी दूरी तक विद्युत शक्ति भेजने के लिये यह विधि सस्ती पड़ती है; इसमें उर्जा का क्षय कम होता है; कई लाइनों को आपस में जोड़ना आसान है (सिन्क्रोनाइजेशन की समस्या नहीं होती) आदि।

= इतिहास =
आधुनिक समय में प्रयुक्त एचवीडीसी पारेषण में १९३० के दशक में स्वीडेन के ASEA द्वारा विकसित तकनीक काम में आती है। इस तकनीक से विद्युत शक्ति भेजने वाली सबसे पुरानी लाइने सन् १९५१ में सोवियत संघ में मास्को और कसिरा के बीच, स्वीडेन और गोटलैण्ड के बीच १०-२० मेगावाट की सन् १९५४ में बनी लाइने आदि हैं। इस समय इस तरह की सबसे लम्बी पारेषण लाइन इंगा-सबा (Inga-Shaba) है जो १७०० किमी लम्बी है। यह कांगो के इंगा बांध से लेकर सबा कॉपर खान तक ६०० मेगावाट बिजली भेजती है।

भारत में कई एचवीडीसी परियोजनाएं हैं|

= विद्युत शक्ति परिवर्तन =
उच्च-वोल्टता डीसी पारेषण के केंद्र में एसी और डीसी के बीच रूपांतरण करने वाले उपकरण को कंवर्टर केहते हैं | आजकल, हर एचवीडीसी प्रणाली स्थिर कंवर्टर का प्रयोग करते हैं |  एचवीडीसी कन्वर्टर्स के दो प्रकार हैं :

१. लाइन-कॉम्युटेटेड कंवर्टर

२. वोल्टेज-सोर्स कंवर्टर

## लाइन-कॉम्युटेटेड कंवर्टर
लाइन-कॉम्युटेटेड कन्वर्टर्स आज के समाज में सबसे सामान्य कन्वर्टर्स हैं | वे “थैरिस्टर” नामक यंत्र का उपयोग करते हैं | अधिकांश कन्वर्टरों में  "पुल सुधारक" मौजूद हैं | इन कन्वर्टरों में विद्युत प्रवाह  केवल एक दिशा में बहती है, और स्वतंत्रता की सिर्फ एक डिग्री है |

यद्यपि वे बहुत सार्वजनिक हैं, लाइन-कॉम्युटेटेड कन्वर्टर्स के कई दोष हैं, यथा :

१. वे आसानी से विद्युत शक्ति की दिशा को उलट नहीं सकते | 

२. उनकी असफलता होने की ज़्यादा संभावना हैं |

३. वे बाहरी प्रवाह पर निर्भर करते हैं |


## वोल्टेज-सोर्स कंवर्टर
लाइन-कॉम्युटेटेड कन्वर्टर्स की समस्याओं को हल करने के लिए आजकल वोल्टेज-सोर्स कंवर्टर का आविष्कार किया गया | इन कन्वर्टरों “इन्सुलेटेड गेट बाइपोलर ट्रांसिस्टर” और अन्य नई तकनीकें का उपयोग करते हैं | इससे हम  कंवर्टर को स्वयं कॉम्युटेटेड बना सकते हैं , और इन कन्वर्टरों बाह्य यंत्रों पर निर्भरित नहीं हैं |  वे कमजोर एसी प्रणाली के साथ काम कर सकते हैं  |परंतु, वोल्टेज-सोर्स कन्वर्टरों लाइन-कॉम्युटेटेड कन्वर्टरों से अधिक महंगे हैं |

## बाहरी कड़ियाँ
* भारत में विद्युत शक्ति
* छत्तीसगढ़: 1200 केवी की पारेषण लाइन बनेगी
* भारत में एचवीडीसी प्रणाली

श्रेणी:पारेषण
श्रेणी:विद्युत प्रौद्योगिकी
जूनो (अंतरिक्ष यान)

[thumb|240px|[बृहस्पति (ग्रह)|बृहस्पति के आगे जूनो शोध यान का काल्पनिक चित्र]]
जूनो (अंग्रेज़ी: Juno) अमेरिकी अंतरिक्ष अनुसन्धान परिषद्, नासा, द्वारा हमारे सौर मंडल के पाँचवे ग्रह, बृहस्पति, पर अध्ययन करने के लिए पृथ्वी से ५ अगस्त २०११ को छोड़ा गया एक अंतरिक्ष शोध यान है। लगभग ५ वर्ष लंबी यात्रा के बाद ५ जुलाई २०१६ को यह बृहस्पति तक पहुँचने में सफल रहा। इस अभियान पर लगभग १.१ अरब डॉलर की लागत का अनुमान है।

## यान यात्रा और शोध योजना
इसे पृथ्वी से बृहस्पति पहुँचने में लगभग ५ साल लगे और ५ जुलाई २०१६ में बृहस्पति के इर्द-गिर्द ऐसी परिक्रमा कक्षा में स्थान ले लिया जो इसे उस ग्रह के ध्रुवों के ऊपर से ले जाया करेगी। वैज्ञानिक इसे बृहस्पति के ३७ चक्कर लगवाएँगे, जिन्हें पूरा करने में इसे फ़रवरी २०१८ तक का समय लग जाएगा। इस समय में यह यान उस ग्रह की बनावट, चुम्बकीय क्षेत्र और (कुछ हद तक) मौसम के बारे में जानकारी बटोरकर पृथ्वी की ओर प्रसारित करता रहेगा। बृहस्पति एक गैस दानव ग्रह है और जूनो यान यह पता लगाने की कोशिश करेगा की उस हज़ारों मील मोटी गैस की परत के नीचे कोई पत्थरीला केंद्र है भी कि नहीं। वातावरण में आक्सीजन और हाइड्रोजन की मात्राओं का अध्ययन करके पानी की मात्रा का भी अंदाज़ा लगाने का प्रयास किया जाएगा। फरवरी २०१८ में, ग्रह की ३७ परिक्रमाएँ पूरी होने पर इस यान को धीमा कर के बृहस्पति के वायुमंडल में घुसाकर ध्वस्त कर दिया जाएगा।

## सौर उर्जा का प्रयोग
बृहस्पति सूरज से दूर है और वहाँ सूरज की रोशनी बहुत मंद दिखती है, जिस से वहाँ पर पहुँचे हुए यानों में सौर उर्जा का प्रयोग संभव नहीं रहा है। उसकी बजाये सारे यानों ने परमाणु ऊर्जा इस्तेमाल की जाती रही है। लेकिन सौर प्रौद्योगिकी में तरक्की होने से अब ऐसे उपकरण बन गएँ हैं जो इस धीमी रोशनी में भी बिजली बना सकते हैं। जूनो बृहस्पति जाने वाला पहला यान होगा जो सौर ऊर्जा का प्रयोग करेगा। इस पर बड़े-बड़े सौर पैनल लगे हुए हैं जिनका कुल क्षेत्रफल ६५० वर्ग फ़ुट से भी अधिक है और जो हर समय लगभग ४५० वाट बिजली पैदा करेंगे।

## नामकरण
इस यान का नामकरण यूनानी किंवदंतियों की एक देवी जूनो के नाम पर किया गया है जो कि बृहस्पति की पत्नी थी। बृहस्पति का मुख धुंध व बादलों से आच्छादित था। अतः कोई उसे देख नहीं पाता था। जूनो ने पहली बार धुंध को हटाकर बृहस्पति का चेहरा देखा था। गौरतलब है कि इस उपग्रह से भी यही अपेक्षित है कि बृहस्पति ग्रह के गैसीय वातावरण को भेदकर उसकी भौगोलिक संरचना का पता लगाया जा सके।

## इन्हें भी देखें
* बृहस्पति (ग्रह)

## सन्दर्भ



श्रेणी:अंतरिक्ष शोध यान
श्रेणी:बृहस्पति के अंतरिक्ष यान
श्रेणी:अमेरिका के अंतरिक्ष यान
श्रेणी:हिन्दी विकि डीवीडी परियोजना